CELEX: 32016D0050
Language: et
Date: 2016-01-18 00:00:00
Title: Nõukogu otsus (ÜVJP) 2016/50, 18. jaanuar 2016, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)

19.1.2016   
            
            
               ET
            
            
               Euroopa Liidu Teataja
            
            
               L 12/48
            
         NÕUKOGU OTSUS (ÜVJP) 2016/50,
   18. jaanuar 2016,
   millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali), mis kehtib 24 kuud alates EUCAP Sahel Mali käivitamisest.
            
         
               (2)
            
            
               Nõukogu võttis 19. jaanuaril 2015 vastu otsuse (ÜVJP) 2015/76, (2) millega muudetakse otsust 2014/219/ÜVJP ja millega käivitati EUCAP Sahel Mali 15. jaanuaril 2015 ning rahastati seda lähtesummaga kuni 14. jaanuarini 2016.
            
         
               (3)
            
            
               Otsust 2014/219/ÜVJP tuleks muuta, et näha ette lähtesumma ajavahemikuks 15. jaanuarist 2016 kuni 14. jaanuarini 2017,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/219/ÜVJP muudetakse järgmiselt.
   
               1)
            
            
               Artikli 14 lõikele 1 lisatakse järgmine lõik:
               „EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuarist 2016 kuni 14. jaanuarini 2017 on 14 850 000 eurot.”
            
         
               2)
            
            
               Artiklis 14 asendatakse lõige 2 järgmisega:
               „2.   Kõiki kulutusi hallatakse vastavalt liidu üldeelarve suhtes kohaldatavatele menetlustele ja eeskirjadele. EUCAP Sahel Mali korraldatavates hankemenetlustes võivad piiranguteta osaleda kõik füüsilised ja juriidilised isikud. Lisaks ei kohaldata EUCAP Sahel Mali ostetavate kaupade suhtes päritolureegleid. EUCAP Sahel Mali võib komisjoni nõusolekul sõlmida liikmesriikidega, vastuvõtjariikidega, osalevate kolmandate riikidega ja teiste rahvusvaheliste osalejatega tehnilisi kokkuleppeid, mis puudutavad varustuse, teenuste ja tööruumide soetamist EUCAP Sahel Malile.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 15. jaanuarist 2016.
   
      Brüssel, 18. jaanuar 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).
   
      (2)  Nõukogu 19. jaanuari 2015. aasta otsus (ÜVJP) 2015/76, millega käivitatakse Euroopa Liidu ÜJKP missioon Malis (EUCAP Sahel Mali) ning muudetakse otsust 2014/219/ÜVJP (ELT L 13, 20.1.2015, lk 5).